Diari Oficial de la Generalitat Valenciana


Sumari del DOGV 9498, del 27-12-2022 (2022/12001)

ACORD de 23 de desembre de 2022, del Consell, pel qual, per a l'exercici pressupostari 2022, queden subjectes a control financer permanent en substitució de la intervenció prèvia, determinats expedients relatius a subvencions en matèria de comerç i artesania.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9498

Data del DOGV
:   27-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/12133


Data del document
:   23-12-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 23 de desembre de 2022, del Consell, pel qual, per a l'exercici pressupostari 2022, queden subjectes a control financer permanent en substitució de la intervenció prèvia, determinats expedients relatius a subvencions en matèria de comerç i artesania. [2022/12144]  
Les ajudes relatives als expedients CMMOPY i CMIART, convocades mitjançant Resolució de 16 de juny de 2022, de la directora general de Comerç, Artesania i Consum, per la qual es convoquen subvencions en matèria de comerç i artesania per a l'exercici 2022, a l'empara de l'Ordre 22/2018, de 22 de novembre, per la qual s'aproven les bases reguladores per a la concessió d'ajudes en matèria de comerç, consum i artesania, comportarà la fiscalització d'un nombre estimat d'expedients de 484, que serà notablement superior en cas d'aprovar-se una ampliació de crèdit que es troba en procés de tramitació.  
  
A la vista de l'elevat nombre d'expedients a fiscalitzar, es considera adequada l'aplicació del control financer permanent, en substitució de la intervención previa, als citats expedients.  
L'article 98.2 de la 1/2015, de 6 de febrer, Hisenda Pública, del Sector Públic Instrumental i de Subvencions, habilita al Consell, a proposta de la Intervenció General de la Generalitat, per a acordar de forma motivada l'aplicació del control financer permanent, en substitució de la funció interventora en els òrgans de l'Administració de la Generalitat o organismes autònoms dependents d'aquesta, bé respecte de tota la seua activitat o exclusivament respecte d'algunes àrees de gestió. Aquests acords, així com els motius que els justifiquen, han de ser publicats en el Diari Oficial de la Generalitat Valenciana en el termini màxim de vint dies des de la seua aprovació.  
En virtut de l'anterior, vista la proposta de la Intervenció General, el Consell, a proposta del conseller d'Hisenda i Model Econòmic  
  
  
  
ACORDA  
  
Per a l'exercici 2022 queden subjectes a control financer permanent, en substitució de la intervenció prèvia, a més dels expedients previstos en l'apartat quart de l'Acord de 24 d'agost de 2012, del Consell, pel qual es determinen els extrems addicionals a comprovar per la Intervenció en l'exercici de la fiscalització de la despesa, els expedients d'ajudes «CMMOPY i CMIART» derivats de la Resolució de 16 de juny de 2022, de la directora general de Comerç, Artesania i Consum, per la qual es convoquen subvencions en matèria de comerç i artesania per a l'exercici 2022, a l'empara de l'Ordre 22/2018, de 22 de novembre, per la qual s'aproven les bases reguladores per a la concessió d'ajudes en matèria de comerç, consum i artesania.  
  
  
València, 23 de desembre de 2022  
  
La consellera secretària  
AITANA MAS MAS